Z A P I S N I K

7. sjednice Vijeća Mjesnog odbora „Pavao Šubić“,

 održane u srijedu, 4. studenog 2021. u 18 sati,  u prostorijama Mjesnog odbora „Pavao Šubić“, Šubićeva 40/II
NAZOČNI ČLANOVI VIJEĆA:

Nikolina Hrust, Vladimir Resnik, Roman Roland, Andrea Vranić

Predsjedava; Nikolina Hrust predsjednica Vijeća

Zapisnik vodi: Nikolina Hrust, predsjednica Vijeća


Predsjednica konstatira da je na 7. sjednici VMO nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.


Tekst Zapisnika 6. sjednice Vijeća prihvatilo je troje vijećnika, a primjedbu na Zapisnik 6. sjednice dao je Vlado Resnik kojom traži da se uređenje klupa iz točke 8. zapisnika spoji s u točkom 1. i prijedlogom za uređenje parka Bartula Kašića u prijedlogu plana komunalnih aktivnosti za 2022. godinu. Ostali članovi Vijeća su usvojili prijedlog te se 8. točka Zapisnika pridodaje 1. točki Zapisnika i pridružuje prijedlogu uređenja parka Bartula Kašića u prijedlogu plana komunalnih aktivnosti za 2022. godinu.
Na prijedlog predsjednice članovi Vijeća jednoglasno prihvaćaju prijedlog Dnevnog reda 7. sjednice VMO.
DNEVNI RED:

1. Prijedlog Programa asfaltiranja nerazvrstanih cesta I. reda na području Grada Zagreba u 2022. – mišljenje, traži se
2. Prijedlog Programa građenja komunalne infrastrukture na području Grada Zagreba u 2022. – mišljenje, traži se
3. Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – mišljenje, traži se
4. Prijedlozi ravnatelja DV Vedri dani za Plan malih komunalnih akcija u 2022.

5. Komunikacija s komunalnim redarstvom radi provedbe čišćenja dvorišnih prostora na Kč 6341/1, 6348/1 (Badel, Gorica) (Andreja Vranić)

6. Pitanja i prijedlozi

Ad 1. Prijedlog Programa asfaltiranja nerazvrstanih cesta I. reda na području Grada Zagreba u 2022. – mišljenje, traži se
Članovi Vijeća jednoglasno donose 
ZAKLJUČAK


 o Programu asfaltiranja nerazvrstanih cesta I. reda na području Grada Zagreba u 2022.
I.       Vijeće MO „Pavao Šubić“ daje pozitivno mišljenje o Programu asfaltiranja nerazvrstanih cesta I. reda na području Grada Zagreba u 2022.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.
Ad 2. Prijedlog Programa građenja komunalne infrastrukture na području Grada Zagreba u 2022. – mišljenje, traži se
Članovi Vijeća jednoglasno donose

ZAKLJUČAK


 o Programu građenja komunalne infrastrukture na području Grada Zagreba u 2021.
I.       Vijeće MO „Pavao Šubić“ daje pozitivno mišljenje o Programu građenja komunalne infrastrukture na području Grada Zagreba u 2021.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.
Ad 3. Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – mišljenje, traži se
Članovi Vijeća jednoglasno donose
ZAKLJUČAK


 o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
I.       Vijeće MO „Pavao Šubić“ daje pozitivno mišljenje o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

II.    Ovaj će zaključak biti dostavljen Vijeću Gradske četvrti Donji grad na daljnje    

 postupanje.
Ad 4. Prijedlozi ravnatelja DV Vedri dani za Plan malih komunalnih akcija u 2022.

Članovi Vijeća jednoglasno su podržali prijedloge ravnatelja DV Vedri dani predloženi za Plan malih komunalnih akcija u 2022. uz napomenu da bi se ravnatelj prvenstveno trebao obratiti Gradskom uredu za obrazovanje kao nadležnom tijelu, a Vijeće mjesnog odbora dat će svoju podršku navedenim prijedlozima.

Ad 5. Komunikacija s komunalnim redarstvom radi provedbe čišćenja dvorišnih prostora na Kč 6341/1, 6348/1 (blok Badel i Gorica) (Andrea Vranić)

Vijećnica Andrea Vranić izvijestila je Vijeće o komunikaciji s komunalnim redarstvom radi provedbe čišćenja dvorišnih prostora na području Bloka Badel i Gorica (Kč 6341/1, 6348/1) predloženog na 6. sjednici VMO.

Andrea Vranić komunicirala je s g. Željkom Bezjakom, voditeljem Odjela za komunalni nadzor Gradskog uredaza prostorno uređenje,izgradnju Grada, graditeljstvo, komunalne poslove i promet, koji je pregledao navedene čestice i izdao nalog Čistoći za čišćenje oko ulaza kod tvornice Gorica. Prostor je djelomično očišćen oko 5. studenog , te će za preostali dio vijećnica Vranić ponovo kontaktirati s g. Bezjakom ako se prostor ne očisti do kraja u roku od dva tjedna i izvijestiti o tome na 8. sjednci VMO.
Vezano uz česticu na kojoj se nalazi trgovina Kera-term g. Bezjak se spomenuo da je to privatno dvorište pa se odvoz olupina i uredskog namještaja i drugog glomaznog otpada ne može tražiti na račun gradskog proračuna iako je očito da je područje vrlo onečišćeno i da bi ga trebalo očistiti. Gospodin Bezjak je obećao da će kroz 10 dana ponovo pregledati česticu i vidjeti hoće li se vlasnik ili netko ovlašten u Kera-term trgovina d.o.o. složiti s čišćenjem kako bi se mogao sastaviti zapisnik i izdati radni nalog.
6.
Pitanja i prijedlozi

Članovi Vijeća odlučili su da bi, zbog brojnih komunikacija s gradskim tijelima i tvrtkama, bilo korisno kada bi se vezano uz određena pitanja pojedinačno angažirali u komunikaciji prema gradskim tijelima i tvrtkama. Predloženo je da Andrea Vranić preuzme komunikaciju vezano uz komunalna pitanja, Neven Penzar vezano uz zelene površine, a Vlado Resnik vezano uz promet.
Sastanak je završio u 19:30 sati.

Predsjednica

Vijeća Mjesnog odbora „Pavao Šubić“

Nikolina Hrust, v.r.
KLASA:   026-02/21-002/2052

URBROJ: 251-06-11-111-21-2

Zagreb, 04. studenog 2021.

